সুমন রাও

সুমন রতন সিং রাও (জন্ম ২৩ নভেম্বর ১৯৯৮) একজন ভারতীয় মডেল এবং সুন্দরী প্রতিযোগিতার শিরোপাধারী, যিনি ফেমিনা মিস ইন্ডিয়া ২০১৯ এর মুকুট পেয়েছিলেন।   তিনি যুক্তরাজ্যের লন্ডনে মিস ওয়ার্ল্ড ২০১৯ প্রতিযোগিতায় ভারতের প্রতিনিধিত্ব করেছিলেন, এবং দ্বিতীয় রানার আপ এবং মিস ওয়ার্ল্ড এশিয়া হিসাবে মুকুট লাভ করেছিলেন। 

 প্রাথমিক জীবন ও শিক্ষা 
সুমন রাও ২৩ নভেম্বর ১৯৯৮ সালে রাজস্থানের রাজসমন্দ জেলার আইদানা গ্রামে জন্মগ্রহণ করেন।  তার বাবা রতন সিং রাও একজন গয়না ব্যবসায়ী, আর মা সুশীলা কুনওয়ার রাও একজন গৃহিণী। তার দুই ভাই আছে, জিতেন্দ্র ও চেরাগ।  এক বছর বয়সে তার পরিবার মুম্বাইতে চলে আসে। তিনি নবি মুম্বাইয়ের মহাত্মা স্কুল অফ একাডেমিকস অ্যান্ড স্পোর্টস- এ তার স্কুলিং করেছেন এবং ভারতের চার্টার্ড অ্যাকাউন্ট্যান্টস ইনস্টিটিউট থেকে চার্টার্ড অ্যাকাউন্টেন্সি কোর্স করছেন।   তিনি তার মাতৃভাষা মেওয়ারি ছাড়াও ইংরেজি এবং হিন্দিতে সাবলীল।  এছাড়াও তিনি একজন প্রশিক্ষিত ভরতনাট্যম নৃত্যশিল্পী। 

 মিডিয়া 
রাও ২০১৯ সালে টাইমস মোস্ট ডিজায়ারেবল উইমেন -এ ২ নম্বরে স্থান পেয়েছিলেন। 

 তথ্যসূত্র 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজস্থানের নারী মডেল
বিষয়শ্রেণী:মিস ওয়ার্ল্ড ২০১৯-এর প্রতিনিধি
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:রাজসমন্দ জেলার ব্যক্তি